Рэкамендуемы ўзрост дзіцяці – *малодшы дашкольны ўзрост;*

Прыпынак – *“Школьная бібліятэка”;*

Месца знаходжвання – *аг. Сіняўка, вул. Школьная,12;*

Характарыстыка аб’екта – *вольны час;*

Каштоўнасць аб’екта – *пазнаваўчая;*

Значэнне аб’екта – *мясцовае;*

Выкарыстанне аб’екта – *экскурсія.*

**Правядзіце выхадныя са сваім дзіцем не перад тэлевізарам, а сузіраючы прыгожае, і гэта для яго можа стаць сапраўднай падзеяй, якая запомніцца надоўга!**

Дзяржаўная ўстанова адукацыі

“Сіняўскі яслі-сад Клецкага раёна”

**"На спатканне з кнігай"**



Як вядома дзеці вельмі любяць, калі ім чытаюць казкі, апавяданні, вершы, загадваюць загадкі і інш. Гэта ўсё можна знайсці ў кнізе. Кніга – гэта свет гісторый, цудаў і прыгожага. А дом кнігі – гэта бібліятэка.

Прапануеце дзіцяці схадзіць у бібліятэку. Каб зацікавіць дзіця, дома паглядзіце свае кнігі і раскажыце яму, што ў бібліятэцы вельмі шмат іншых кніг і адну або некалькі мы можам узяць дадому пачытаць. Спытаеце, якія казкі ён больш любіць.

Уважліва разгледзьце з дзіцем будынак, у якім знаходзіцца бібліятэка. Яна размешчана ў асобным будынку школы. На парозе бібліятэкі вас ветліва сустрэне бібліятэкар Войцік Ала Іванаўна. Раскажыце дзецям хто такі бібліятэкар, у чым заключаецца яго праца. Паглядзіце памяшканне бібліятэкі, паліцы, сталы.

Спытайце ў яе пра год адкрыцця і колькасці экзэмпляраў кніг, якія знаходзяцца ў бібліятэцы.

Пагуляйце ў слоўную гульню “Герой якой казкі?”. Называйце дзіцяці героя казкі, ён павінен успомніць назву казкі.

Спытайце ў дзіцяці, якую б кнігу ён хацеў паглядзець і ўзяць дадому.

Для таго, каб узяць кнігу трэба, каб бібліятэкар зарэгістраваў картку чытача.

Разам з дзіцем зарэгіструйце картку і выберыце кнігу па жаданні дзіцяці. Абавязкова раскажыце аб правілах абыходжання з кнігай і вяртанні яе пасля чытання ў бібліятэку. Можаце зрабіць фота дзіцяці ў бібліятэцы.

Дома прапануйце дзіцяці прачытаць кнігу. А ўвечары замаляваць свае ўражанні аб бібліятэцы.